38 schôdza NR SR - 2.deň - B. popoludní
Dátum: 2018-11-28
Poslanec: Grausová, Natália (ĽS Naše Slovensko)
Druh vystúpenia: Vystúpenie v rozprave

67. Vážený pán predsedajúci, vážené kolegyne, kolegovia, ja by som chcela dokončiť moju rozpravu z predpoludnia. Takže ak Nemecko ústami Angely Merkelovej verejne pozve všetkých migrantov do Európy, tak to nie je pomoc migrantom, ale ich lákanie do Európy, a pritom nedovolené lákanie. Jednak kvôli tomu, že tým Nemecko porušilo všetky dohody v rámci Európskej únie o migrácii a azyle, a jednak preto, že Brusel chce donútiť ostatné štáty, ktoré s tým nikdy nevyslovili súhlas, migrantov akoby solidárne prijať. Toto možno nazvať demonštráciou arogancie a panovačnosti a zneváženie partnerov v Európskej únii ako suverénnych štátov. Brusel a OSN chce ilegálnu masovú ekonomickú migráciu legalizovať vo všetkých jej formách, a tak ju podporovať a urýchľovať. Prečo to robia? Korene treba hľadať v snahe o riadenie sveta z jedného centra. Plán nového svetového poriadku začal už pred desiatkami rokov verejne hlásať napríklad George Bush starší a následne mnohí politici až do dnešných čias. Ide o vytvorenie zmiešaného človečenstva, nových rás, nových národov bez vlastnej histórie, bez vlastnej kultúry, tradícií a morálky. Je to snaha o vytvorenie ľahko ovládateľnej a kontrolovateľnej masy pod jedinou vládou, jedinou bankou a možno aj snaha o jediného vodcu. Príznakom, že to nie je v poriadku, je nástojčivé a netrpezlivé úsilie Bruselu a rovnako zmýšľajúcich politikov a úradníkov v OSN úplne zakázať akúkoľvek kritiku alebo vyjadrovanie obáv z nelogického a neželaného masového prílevu migrantov. Francúzsko, Nemecko, Španielsko, Švédsko a ďalšie štáty Európy si už zničili vlastnú spoločnosť a dnes nevedia, ako sa majú dostať z desivého násilia terorizmu, ničenia vlastnej kultúry, ohrozovania bezpečnosti a zbedačovania vlastných občanov. Politika otvorených hraníc je popri nezmyselnom rozdávaní sankcií iným štátom, je tou najzničujúcejšou aktivitou Bruselu jednak voči Európe a jej národom, a jednak aj voči migrantom. Migranti nikdy nebudú žiť životom Európanov, pretože si z domu so sebou priniesli vlastný spôsob života, ktorý uplatňujú. Prispôsobiť sa nechcú, nevidia dôvod. Okamžite zastaviť prísun migrantov do Európy, vrátiť tých, ktorí tu nemajú podľa medzinárodného a domáceho práva štátov čo hľadať, a zmeniť politiku Bruselu tak, aby úsilie Európy bolo zamerané na zastavenie vojen a drancovanie krajín tretieho sveta, to je jediná cesta, ako pomôcť, pomáhať slabším u nich doma. Ak budú v Európe, u nich sa nič nezlepší a Európa skrachuje. Plány osídľovania Európy nie sú v zákonoch Slovenskej republiky zohľadnené, preto vláda nemôže existujúce naťahovať umelo, ako chce, a tvrdiť, že postupuje podľa nich. Nemôže ani plánovať, meniť naše zákony následne až potom, ako predtým prijme nové politické záväzky, ktoré sú s nimi v rozpore. Takéto prevrátené konanie štátnych orgánov je trestné podľa zákona. Globálny pakt o bezpečnej riadenej a legálnej migrácii berie politické záväzky ako štátmi dobrovoľne prijaté povinnosti, ktoré chce navyše robustným osobitným systémom kontrolovať. Možno konštatovať, že OSN nevyužíva príležitosť spoločným postupom, hoci aj iba v politickom zmysle, odstrániť agresívne vojny a odstrániť drancovanie prírodného bohatstva rozvojových krajín. Nevyužila príležitosť podporovať rozmanitosť originálnych kultúr štátov a sveta. Hlásenie sa k paktu ako celku znamená podporovať nájazdy ľudských jedincov, ktorí neprišli kultivovať a obohacovať, ale iba využívať a brať. Okrem toho ešte aj terorizovať domáce obyvateľstvo. Zamyslime sa, ako vplývajú takéto nátlakové rozhodnutia najvýznamnejšej svetovej organizácie, akou je OSN, ako vplývajú na myslenie a morálku ľudí. Mladá generácia je už dnes rozkývaná demoralizujúcimi experimentami, úmyselne je hnaná do nepripravenosti vnímať prirodzené morálne hodnoty ľudského jedinca. Nebude sa vedieť brániť. Je to vojna proti ľudskej prirodzenosti. Urobiť z ľudí degenerovaných jedincov, akési neidentifikovateľné tvory so zdanlivo bezhraničnou slobodou, ale pritom ustráchané, nevzdelané, poslušné, čipované, kontrolované bytosti predsa nemôže predstavovať našu budúcnosť. Žiť v rodine, pomáhať si, mať vôľu dosahovať pozitívne ciele, podporovať tvorivosť mysle, podporovať tú ľudskosť v nás, zdravo cítiacom a mysliacom človeku, to všetko je dnes vážne ohrozené. Kde je tu perspektíva, optimizmus, zdravá budúcnosť našej planéty? Je zámerom paktu, že neobsahuje formuláciu, ktorá by umožňovala každému štátu hlásiť sa iba k tým opatreniam a záväzkom, ktoré považuje vo svojich podmienkach za splniteľné. Treba napríklad bojovať proti obchodovaniu s ľuďmi, podľa vlastných schopností pomôcť postihnutým pri živelných katastrofách. Ale výrazné, jednotné smerovanie paktu k podpore migrácie ako prospešnej je absolútne neprijateľné. Migrácia nie je žiaduca, nie je prospešná pre krajiny pôvodu. Nemôže byť cieľom zbaviť sa vlastných ľudí. Nie je prospešná ani pre tranzitné krajiny, ktoré majú byť použité s tým, že to akoby musia strpieť, a migrantom pritom poskytovať všetky možné výhody. Je to, jednoznačne je devastujúca pre prijímacie krajiny. Sprevádza ju ťažká kriminalita, terorizmus, potláčanie domácej populácie a kultúry, vytváranie území, nad ktorými štáty kvôli násilným kriminálnym gangom stratili suverénnu moc a zákonnú kontrolu. Sme toho svedkami najmä v Európe a Severnej Amerike. Tieto fakty sa nedajú ignorovať. Pakt zámerne mieša všetko dohromady: aj utečencov, aj ilegálnych ekonomických migrantov, aj obete obchodovania s ľuďmi, aj študentov, aj legálne pracujúcich v cudzine, aj krajanov žijúcich v zahraničí, aj ľudí postihnutých prírodnou katastrofou. A prakticky všetkým sa má umožniť trvalo sa usadiť v krajinách, ktoré si títo vybrali za svoj cieľ. Máme im poskytnúť v konečnom dôsledku všetko to, na čo majú právo domáci občania, a možno ešte viac. Miešanie pojmu utečenec, ktorý má jediný právo na to, aby mu štáty za určitých podmienok poskytli ochranu, a pojmu, a pojmu migrant vytvára riziko, že tým, ktorí to naozaj potrebujú, môžeme nechtiac ublížiť. Zdá sa však, že takéto miešanie pojmov v pakte je zámerné, aby sme všetkých migrantov brali ako utečencov. Hlúpym odôvodnením je, že Európania sú to, že Európania sú týmto národom dlžní preto, lebo ich kolonizovali, tak dnes ich musia odškodniť. Kolonizácia nie je len slovo, sú za tým dobyvačné vojny, vraždenie pôvodného obyvateľstva, kradnutie ich pôdy, drancovanie ich prírodného bohatstva, umelo udržovaná chudoba, chápanie ľudí ako druhoradých a seba ako výkvet ľudstva a pánov civilizácie. Kolonizácia je aj vznik prvých koncentračných táborov, ponižovanie, väznenie, otroctvo. Za tieto zverstvá Slovensko nenesie žiadnu zodpovednosť. Akú potom solidaritu v tomto od nás žiadajú? Vzhľadom na prudký a miestami nekontrolovateľný nárast svetovej populácie je rovnako hlúpy aj ďalší argument, že Európa vymiera, že má nedostatok kvalifikovaných pracovných síl a ľudia v člnoch sú práve tí vysokokvalifikovaní, ktorých potrebujeme. Európa má v súčasnosti viac ako 20 mil. ľudí bez práce. Nepotrebuje žiadnych ďalších. Absolútne prevažná väčšina ilegálnych, dovážaných osídlencov neprišla pracovať. A tí cudzinci, ktorí u nás pracovať chcú riadne, zákonným spôsobom žiadajú o pracovné povolenie a vstupné víza ešte predtým, ako vstúpia na územie Európy. V istom bode si musí Európa stanoviť, čo dokáže zvládnuť, a kde už neustále rastúce počty neproduktívnych, neprispôsobivých (zaznievanie gongu) a nebezpečných migrantov nezvládne. (Prerušenie vystúpenia predsedajúcim.) Hrnčiar, Andrej, podpredseda NR SR 68. Milá pani poslankyňa... Grausová, Natália, poslankyňa NR SR 69. Treba to urobiť včas, nie až keď bude neskoro. A, žiaľ, v mnohých mestách a štátoch Únie už asi neskoro je. Ďakujem.